На основу члана 39.ст.5.члан 55.став 1.тачка 2. и члана 57. и 60. Закона о јавним набавкама („Службени гласник РС“, бр.124/12,14/2015 и 68/2015), члана 6.Правилника о обавезним елементима конкурсне документације у поступцима јавних набавки и начину доказивања испуњености услова („Службени гласник РС“, бр.29/13) и позива објављеног на Порталу јавних набавки и на интернет страници www.antabogicevic.rs

Основна школа „Анта Богићевић“ у Лозници

упућује

П О З И В

**Наручилац:**

Наручилац : ОШ''Анта Богићевић'' ул. Јанка Веселиновића број 6 15300 Лозница, позива заинтересоване понуђаче да припреме и поднесу понуде у складу са законом и конкурсном документацијом коју вам у прилогу достављамо . Wеб сајт Наручиоца WWW. ANTABOGICEVIC.RS Преузимање конкурсне документације заинтересована лица могу остварити од дана објављивања **Позива за подношење понуда** наПорталу јавних набавки,на званичном сајту Наручиоца или на адреси Наручиоца: Јанка Веселиновића бр.6 15300 Лозница, уз претходну најаву.

**Предмет јавне набавке:**

Предмет јавне набавке ЈНМВ 2/15 јесте:

Предмет јавне набавке мале вредности бр. 2/ 2015 су добра- прехрамбени производи обликована у 5 партија.

-Партија 1- свеже воће

-Партија 2- млеко и млечни производи

-Партија 3- месне прерађевине

-Партија 4- свеже поврће

-Партија 5- остале намирнице широке потрошње

Предметна јавна набавка се спроводи у поступку јавне набавке малих вредности у складу са Законом о јавним набавкама ( „ Службени гласник Републике Србије „ бр.124/12, 14/2015 и 68/2015 ) и подзаконским актима којима се уређују јавне набавке . Јавни позив за предметну јавну набавку је објављен на порталу Управе за јавне набавке и wеб сајту Наручиоца дана 18.09.2015.године.

**Критеријум за доделу уговора:**

Критеријум за доделу уговора је најнижа понуђена цена.

**Рок и начин подношења понуда:**

Понуда се сматра благовременом уколико је примљена од стране наручиоца **до 28. 09. 2015.године до 12.00** сати, у ОШ'' Анта Богићевић'' у Лозници.

Наручилац ће по пријему одређене понуде, назначити датум и сат њеног пријема и понуђачу ће, на његов захтев, издати потврду о пријему. У потврди о пријему наручилац ће навести датум и сат пријема понуде.

Понуда коју наручилац није примио у року одређеном за подношење понуда, односно која је примљена по истеку дана и сата до којег се могу понуде подносити, сматраће се неблаговременом.

Наручилац ће, након окончања поступка отварања понуда, неблаговремену понуду вратити неотворену понуђачу, са назнаком да је поднета неблаговремено.

У року за подношење понуда понуђач може да измени, допуни или опозове своју понуду, на начин који је одређен за подношење понуде. Понуђач је дужан да јасно назначи који део понуде мења односно која документа накнадно доставља.

По истеку рока за подношење понуда понуђач не може да повуче нити мења своју понуду.

Понуда се подноси непосредно (лично) или путем поште, на поменуту адресу наручиоца, с тим да ће понуђач на коверти назначити следеће:

**„Понуда за јавну набавку мале вредности добра 2/2015**: **набавка прехрамбених производа.**

**ЈНМВ 2/15 - НЕ ОТВАРАТИ -“.**

Понуђач подноси понуду у затвореној коверти овереној печатом, а на полеђини коверте наводи свој тачан назив и адресу, телефон и факс понуђача, као и име и презиме овлашћеног лица за контакт.Понуђач може да поднесе само једну понуду.

**Време и место отварања понуда:**

Јавно отварање понуда одржаће се **28. 09. 2015.године у 12.30 часова**, на адреси наручиоца: : ОШ''Анта Богићевић'' ул. Јанка Веселиновића број 6, 15300 Лозница.

Пре почетка поступка јавног отварања понуда, представници понуђача, који ће присуствовати поступку отварања понуда, дужни су да наручиоцу предају писмена пуномоћја, на основу којих ће доказати овлашћење за учешће у поступку јавног отварања понуда.

**Рок у којем ће наручилац донети одлуку о додели уговора:**

Одлуку о додели уговора, која ће бити образложена и која ће садржати нарочито податке из члана 105. Закона о јавним набавкама, наручилац ће донети у оквирном року од 5 дана од дана јавног отварања понуда.

**Лице за контакт:**

Службеник за јавне набавке : Слађана Томићевић дипл. економиста , телефон 015/ 879-263.

е-mail: stomicevic@loznica.rs